**Kúpno-predajná zmluva**

**uzatvorená v zmysle ustanovenia § 588 Občianskeho zákonníka**

**medzi zmluvnými stranami:**

Meno a priezvisko predávajúceho: Ján Vážny

Datum narodenia: 12.3.1970

Rodné číslo: 123456/7890

Číslo občianskeho preukazu: SA111111

Trvalé bydlisko: Nábrežná 14, 841 01 Bratislava

Štátna príslušnosť: SR

Číslo účtu: 012345678/0900

***(ďalej len „Predávajúci“)***

a

Meno a priezvisko kupujúceho: Miroslav Pekný

Datum narodenia: 21.7.1975

Rodné číslo: 987654/3210

Číslo občianskeho preukazu: SB222222

Trvalé bydlisko: Prievozská 25, 852 02 Bratislava

Štátna príslušnosť: SR

***(ďalej len „Kupujúci“)***

**Článok I.**

**Úvodné ustanovenie**

Predávajúci je výlučným vlastníkom nasledovného motorového vozidla:

Druh vozidla: osobné

Továrenská značka, typ: Škoda Octavia Superb

Farba: strieborná metalíza

Výr. číslo karosérie (VIN): 12345678912345678

Rok výroby: 2008

Číslo technického preukazu: NA123456

Evidenčné číslo vozidla: BA123AB

***(ďalej len „Predmetné motorové vozidlo“).***

**Článok II.**

**Predmet Zmluvy**

Predávajúci touto zmluvou predáva Kupujúcemu Predmetné motorové vozidlo za vzájomne dohodnutú kúpnu cenu a Kupujúci Predmetné motorové vozidlo za vzájomne dohodnutú kúpnu cenu kupuje do svojho výlučného vlastníctva.

**Článok III.**

**Kúpna cena**

1. Kupujúci sa zaväzuje zaplatiť Predávajúcemu za Predmetné motorové vozidlo vzájomne dohodnutú kúpnu cenu vo výške 12 000,- Eur (slovom dvanásťtisíc Eur).
2. Predávajúci a Kupujúci sa dohodli, že Kupujúci uhradí Predávajúcemu kúpnu cenu vo výške uvedenej v predchádzajúcej vete tohto článku Zmluvy bezhotovostným prevodom na bankový účet Predávajúceho uvedený v záhlaví tejto Zmluvy, a to v deň podpisu tejto Zmluvy.
3. V prípade, ak dohodnutá kúpna cena za predmetné motorové vozidlo podľa tohto článku III. Zmluvy nebude Predávajúcemu uhradená riadne a včas, je Predávajúci oprávnený odstúpiť od tejto Zmluvy. Odstúpením sa Zmluva ruší od svojho počiatku a zmluvné strany sú povinné vydať si navzájom plnenia, ktoré si na základe Zmluvy poskytli, a to najneskôr do desiatich (10) dní odo dňa doručenia písomného oznámenia Predávajúceho o odstúpení od Zmluvy Kupujúcemu.

**Článok IV.**

**Stav Predmetného motorového vozidla**

1. Predávajúci vyhlasuje, že predmetné motorové vozidlo:
* bolo používané a ku dňu podpisu tejto Zmluvy má najazdených 86 400 kilometrov,.........
* nie je kradnuté, nebolo zatopené ani havarované,.............................................................
* je v dobrom stave a bolo riadne udržiavané, ......................................................................
* má poškodený pravý stierač na prednom skle.....................................................................
* ..............................................................................................................................................
* ..............................................................................................................................................
* ..............................................................................................................................................

1. Kupujúci vyhlasuje, že sa so stavom predmetného motorového vozidla riadne oboznámil jeho obhliadkou a skúšobnou jazdou a kupuje ho v stave, v akom sa nachádza ku dňu podpisu tejto Zmluvy.

**Článok V.**

**Odovzdanie predmetu kúpy a prevod vlastníckeho práva**

1. Predávajúci a Kupujúci sa dohodli, že predmetné motorové vozidlo odovzdá Predávajúci Kupujúcemu v deň podpisu tejto Zmluvy.
2. Zmluvné strany sa výslovne dohodli, že vlastnícke právo k predmetnému motorovému vozidlu prechádza z Predávajúceho na Kupujúceho momentom úplného zaplatenia kúpnej ceny podľa článku III. tejto Zmluvy.
3. Predávajúci a Kupujúci sa ďalej dohodli, že prepis predmetného motorového vozidla v evidencii motorových vozidiel je oprávnený vykonať aj Kupujúci, na čo ho Predávajúci týmto výslovne splnomocňuje.

**Článok VI.**

**Záverečné ustanovenia**

1. Táto Zmluva je vyhotovená v dvoch obsahovo zhodných rovnopisoch, po jednom rovnopise pre každú zo zmluvných strán.
2. Práva a povinnosti, ktoré nie sú výslovne upravené v tejto Zmluve, sa spravujú príslušnými ustanoveniami Občianskeho zákonníka v platnom znení.
3. Zmluvné strany vyhlasujú, že si znenie tejto Zmluvy prečítali, rozumejú jej obsahu, a na znak súhlasu s ustanoveniami tejto Zmluvy, zmluvné strany pripájajú vlastnoručné podpisy, ako vyjadrenie ich slobodnej a vážnej vôle.

V Bratislave, dňa 10.8.2021

 .............................................. .....................................................

 Ján Vážny Miroslav Pekný

 (Predávajúci) (Kupujúci)